als_Latn dik_Latn sag_Latn
16 mars 2015 - Kryeministri Edi Rama i shoqëruar nga ministri i Mjedisit Lefter Koka, ka përuruar fillimin e punimeve në impiantin e përpunimit të mbetjeve në Elbasan, një investim nga kompania italiane “Albtek energy sh.p.k”
Duke inspektuar punimet, shefi i qeverisë theksoi se kjo kompani italiane e cila vendoset për herë të parë në vendin tonë, do të sjellë edhe transformimin e mjedisit dhe më në fund tumori që stërmundonte Elbasanin do të shërohet.
“Jam krenar që ky tumor që stërmundonte të gjithë banorët e Elbasanit për shkak të ndotjes katastrofike, është në fazën e shërimit. Elbasani do të jetë shembulli si do të përpunohen mbetjet dhe që do të shtrihet në të gjithë Shqipërinë. Ky impiant vendoset për herë të parë në vendin tonë dhe do vendosë themelin e transformimit të mjedisit. Plehrat kanë 22 vjet që ndotin Shqipërinë, zotimi ynë që landfilli do fillojë punën që këtë vit dhe për bashkinë nis një rilindje mjedisore”, theksoi Rama.
Landfilli i përpunimit të mbetjeve në qytetin e Elbasanit, është një investim me vlerë 22 milionë euro nga kompania italiane “Albtek Energy sh.p.k.”. Sipas para shikimeve të bëra, ky impiant pritet të vihet në funksion para korrikut të këtij viti dhe ku parashikohet të shkatërrohen 5 tonë mbetje spitalore në ditë. Nga ky impiant, qyteti i Elbasanit pritet të përftojë 530 mijë m2 hapësirë të gjelbëruar.
/S.L. agjencia e lajmeve “Dyrrah”/
als_Latn als_Latn als_Latn als_Latn als_Latn